Андрей Ковачев: "Общите ни предци с Македония трябва да ни обединяват" - Политика
Историческите събития и общите ни предци с Македония, не трябва да ни разделят, а трябва да ни обединяват. Това каза за БНР – Бургас евродепутатът Андрей Ковачев във връзка с подписването на договора за добросъседство и сътрудничество между България и Македония.
„Договорът е една формална стъпка. По-важното от хартията, е какво се случва на практика, какво е поведението както на политическия, така и на академичния, на медийния елит в Република Македония към България. Дали инерцията от миналото, наследена от тоталитарния Юго-комунистически режим ще бъде преустановен и ще се сближим както по отношение на историческата истина, така и по отношение на сегашните контакти между гражданите на двете държави“, смята Андрей Ковачев.
Според него, премиерът на Македония Зоран Заев има смелостта да подпише договора, което отваря нова страница в отношенията между двете държави.
„Поколения са израснали с тази манипулирана интерпретация на историята. И затова ще трябва време и политическа воля за ненасаждане на омраза и промяна на тези клишета от миналото“, каза още Ковачев. Той даде пример със словосъчетанието „български фашистки окупатор“, което, по думите му, се е разпространявало десетилетия в паметни плочи, изложби и филми в нашата съседка.
Какво каза Андрей Ковачев за БНР - Бургас, чуйте в интервюто на Ивайло Пеев:
Радио Бургас Политика Андрей Ковачев България добросъседство договор история Македония